Številka: 14001-18/2018-1

Datum: 12.7.2018

Na podlagi petega odstavka 5. člena Pravilnika o psih pomočnikih (Uradni list RS, št. 5/18) ministrica za delo, družino, socialne zadeve in enake možnosti sprejme

**S K L E P**

**o določitvi cenika za izdelavo izvedenskega mnenja**

**Univerzitetnega rehabilitacijskega inštituta Republike Slovenije – Soča in**

**izvedenca s področja dela s psi pomočniki**

I.

Ta sklep določa cenik za izdelavo:

1. izvedenskega mnenja o fizičnih, osebnih in drugih značilnostih invalida, ki ga poda multidisciplinarni izvedenski tim Univerzitetnega rehabilitacijskega inštituta Republike Slovenije – Soča s področja fizikalne, rehabilitacijske stroke in psihologije, ter sodelovanje pri izvedbi končnega preizkusa o usposobljenosti invalida in psa za sodelovanje in
2. izvedenskega mnenja v zvezi z oceno združljivosti invalida in psa ter mnenje o uspešnosti para, ki ga tvorita invalid in pes, ki ga poda izvedenec s področja dela s psi pomočniki, po opravljenem končnem preizkusu o usposobljenosti invalida in psa za sodelovanje in ki vključuje predhodno določitev testnih postaj za izvedbo končnega preizkusa.

II.

Cena izdelave izvedenskega mnenja iz točke 1./I. je 300 EUR neto.

Cena izdelave izvedenskega mnenja iz točke 2./I. je 500 EUR neto.

Cena vključuje vse materialne in potne stroške.

Plačilo se opravi v dveh delih in sicer prvi del v višini 50% po opravljenem delu v zvezi z oceno o fizičnih, osebnih in drugih značilnostih invalida in oceno združljivosti invalida in psa ter drugi del v višini 50% po opravljenem končnem preizkusu o usposobljenosti invalida in psa za sodelovanje.

III.

Ministrstvo za delo, družino, socialne zadeve in enake možnosti je dolžno plačati pravilno izstavljen račun ali zahtevek za plačilo izdelave izvedenskega mnenja v roku, določenem s predpisi o izvrševanju proračuna Republike Slovenije.

IV.

Cenik začne veljati 1. 8. 2018, vendar ne pred objavo na spletni strani ministrstva.

Dr. Anja Kopač Mrak

MINISTRICA